CELEX: 32014R0875
Language: sk
Date: 2014-08-08 00:00:00
Title: Vykonávacie nariadenie Komisie (EÚ) č. 875/2014 z  8. augusta 2014 o zatriedení určitého tovaru do kombinovanej nomenklatúry

13.8.2014   
            
            
               SK
            
            
               Úradný vestník Európskej únie
            
            
               L 240/9
            
         VYKONÁVACIE NARIADENIE KOMISIE (EÚ) č. 875/2014
   z 8. augusta 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. augusta 2014
      
         
            Za Komisiu
         
         
            v mene predsedu
         
         Martine REICHERTS
         
            členka Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok (tzv. LED dlaždica – „LED tile“) v hliníkovom kryte s rozmermi približne 40 × 40 × 7 cm zahŕňajúci tieto komponenty:
                  
                              —
                           
                           
                              diódy vyžarujúce svetlo (LED) montované na doske tlačených obvodov s hustotou pixelov 72 × 72 a jasom 2 000 cd/m2,
                           
                        
                              —
                           
                           
                              konektory na napájanie (vstupné a výstupné),
                           
                        
                              —
                           
                           
                              konektory na vstup údajov (vstupné a výstupné),
                           
                        
                              —
                           
                           
                              príchytky a otvory na montáž niekoľkých dlaždíc dohromady.
                           
                        Výrobok je určený na použitie v modulárnej LED videostene. Nezahŕňa videoprocesor.
                  LED dlaždica, tiež v spojení s inými dlaždicami nemôže zobrazovať video priamo zo zdroja videosignálu. Môže iba zobrazovať signály pochádzajúce z osobitného videoprocesora (tzv. „digitalizátora“), ktorý spracováva signály a rozdeľuje ich medzi celkový počet dlaždíc na LED videostene.
                  Ak je dlaždica pripojená k videoprocesoru, je schopná zobrazovať snímky v širokej škále farieb (281 biliónov).
                  Pozri obrázky (1).
               
               
                  8529 90 92
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2 písm. b) k triede XVI a znením číselných znakov KN 8529, 8529 90 a 8529 90 92.
                  LED dlaždica je vzhľadom na svoje objektívne charakteristické vlastnosti, ako je prítomnosť montážnych príchytiek, konektorov a schopnosť zobrazovať snímky v širokej škále farieb, určená na pripojenie k iným dlaždiciam a k osobitnému externému videoprocesoru LED videosteny podpoložky 8528 59.
                  Pôvodný videosignál je videoprocesorom spracovaný a prenášaný na LED videostenu. Videoprocesor rozdeľuje celý videosignál medzi celkový počet dlaždíc. Ak jedna dlaždica chýba alebo je rozbitá, na videostene sa nezobrazuje celý videosignál. Každá jednotlivá dlaždica sa preto považuje za podstatnú časť a súčasť pre fungovanie LED videosteny ako celku.
                  Zatriedenie podľa poznámky 2 písm. a) k triede XVI je vylúčené, keďže LED dlaždica, tiež v spojení s inými dlaždicami, môže fungovať iba v kombinácii s videoprocesorom. Zatriedenie do položky 8528 ako monitor alebo do položky 8531 ako vizuálny signalizačný prístroj je preto vylúčené.
                  Výrobok sa preto má zatriediť pod číselný znak KN 8529 90 92 ako ostatné časti a súčasti prístrojov položky 8528.
               
            
         
      
                  
                     
               
               
                  
                     
               
            
         (1)  Obrázky majú len informačný charakter.